钦定古今图书集成/明伦汇编/交谊典/第116卷 > 礼记 > 《檀弓》
## 钦定古今图书集成/明伦汇编/交谊典/第116卷 > 礼记 > 《檀弓》

子夏问于孔子曰：“居父母之仇如之何？”夫子曰：“寝苫
枕干，不仕，弗与共天下也。”遇诸市朝，不反兵而斗。曰：
“请问居昆弟之仇如之何？”曰：“仕弗与共国，衔君命而
使，虽遇之，不斗。”曰：“请问居从父昆弟之仇如之何？”曰：
“不为魁。主人能，则执兵而陪其后。”